open-index/open-wikipedia-markdown huggingface dataset:
Gary Burghoff

**Gary Burghoff** (født 1943) er en amerikansk filmskuespiller, mest kjent for sin rolle som korporal Walter «Radar» O'Reilly i TV-serien *[[M*A*S*H (TV-serie)|M*A*S*H]]* og filmen *[[MASH (film)|M*A*S*H]]*.

Burghoff har også hatt andre roller, som Charlie Brown i 1967 off-Broadway-musikalen *[[You're a Good Man, Charlie Brown]]*. Han ble født med klumpfot og to korte fingre på venstre hånd, men er blitt en mester å skjule dette. I *Charlie Brown* hadde han en baseballhanske på hånden det meste av tiden, mens han i TV-serien *M*A*S*H* brukte en skrivetavle.  

Burghoff var gift med Janet Gayle fra 1971 til 1979; ekteparet fikk ett barn sammen før ekteskapet endte med skilsmisse. I 1991 giftet han seg med Elisabeth Bostrom og fikk to barn med henne. Han flyttet til Paradise, California, der han blant annet spilte inn TV-reklame for lokale leger.

Burghoff har også jobbet som profesjonell jazz-trommeslager, og ledet trioen *The We Three*. Han har også drevet med kunstmaling, fremfor alt med naturbilder.

## Se også
* Walter Eugene O'Reilly
* *[[M*A*S*H (TV-serie)]]*
* *[[M*A*S*H (film)]]*
* *[[W*A*L*T*E*R]]*

## Referanser


## Eksterne lenker
* ''Gary Burghoff: Legendary actor and intense painter of wildlife''
*
U.S. Army, Berlin

**U.S. Army, Berlin** (**USAB**) var en kommando i den amerikanske hæren, opprettet i desember 1961 i forbindelse med byggingen av Berlinmuren. Kommandoen overtok ansvaret for amerikanske styrker i Berlin fra U.S. Army, Europe (USAREUR), og fikk kontroll over Berlinbrigaden, sanitetvirksomheten, Tempelhof lufthavn (da en amerikansk flystasjon), Armed Forces Network (radio og fjernsyn), den militære liaisonmisjonen og Field Station Berlin (etterretning).

Troppene under USAB var forlagt i diverse kaserner rundt om i byen, inkludert Andrews Barracks, McNair Barracks og Turner Barracks.

USAB ble deaktivert i 1994 etter den kalde krigens avslutning og Tysklands gjenforening.
Den 14. Razzie-utdelingen

**Den 14. årlige [[Golden Raspberry Awards]]-seremonien** ble avholdt den 20. mars 1994 på Hollywood Roosevelt Hotel for å anerkjenne filmindustriens dårligste bidrag i 1993. Listen over de nominerte er som følger, med vinnerne uthevet i **fet skrift**:

## Verste film

***[[Uanstendig forslag]]'' ([[Paramount Pictures|Paramount]])'''
:''[[Body Of Evidence]]'' ([[Metro-Goldwyn-Mayer|MGM]]-[[United Artists|UA]])
:''[[På kanten av stupet]]'' ([[Carolco]]/[[TriStar]])
:''[[Den siste actionhelten]]'' ([[Columbia Pictures|Columbia]])
:''[[Sliver]]'' ([[Paramount Pictures|Paramount]])


==Verste skuespiller==

'''[[Burt Reynolds]] for ''[[Cop And A Half]]***
:William Baldwin for *[[Sliver]]*
:Willem Dafoe for *[[Body Of Evidence]]*
:Robert Redford for *[[Uanstendig forslag]]*
:Arnold Schwarzenegger for *[[Den siste actionhelten]]*

## Verste skuespillerinne

**[[Madonna (artist)|Madonna]] for ''[[Body Of Evidence]]***
:[[Melanie Griffith]] for *Født i går*
:[[Janet Jackson]] for *Skjebnens ironi*
:[[Demi Moore]] for *Uanstendig forslag*
:[[Sharon Stone]] for *Sliver*


==Verste mannlige birolle==

*'Woody Harrelson for *[[Uanstendig forslag]]***
:[[Tom Berenger]] for ''[[Sliver]]''
:[[John Lithgow]] for ''[[På kanten av stupet]]''
:[[Chris O'Donnell]] for ''[[De tre musketerer (1993)|De tre musketerer]]''
:[[Keanu Reeves]] for ''[[Stor ståhei for ingenting]]''


==Verste kvinnelige birolle==

**Faye Dunaway for *[[The Temp]]***
:[[Anne Archer]] for ''[[Body Of Evidence]]''
:[[Sandra Bullock]] for ''[[Demolition Man]]''
:[[Colleen Camp]] for ''[[Sliver]]''
:[[Janine Turner]] for ''[[På kanten av stupet]]''


==Verste regissør==

**Jennifer Chambers Lynch for *[[Boxing Helena]]***
:[[Uli Edel]] for ''[[Body Of Evidence]]''
:[[Adrian Lyne]] for ''[[Uanstendig forslag]]''
:[[John McTiernan]] for ''[[Den siste actionhelten]]''
:[[Phillip Noyce]] for ''[[Sliver]]''

==Verste manus==

***[[Uanstendig forslag]]*, manus av Amy Holden Jones, basert på en roman av Jack Engelhard**
:''[[Body Of Evidence]]'', skrevet av [[Brad Mirman]]
:''[[På kanten av stupet]]'', manus av [[Michael France]] og [[Sylvester Stallone]].
:''[[Den siste actionhelten]]'', manus av [[Shane Black]] & [[David Arnott]], historie av [[Zak Penn]] og [[Adam Leff]]
:''[[Sliver]]'', manus av [[Joe Ezsterhas]]


==Verste nykommer==

**Janet Jackson for *[[Skjebnens ironi]]***
:[[Roberto Benigni]] for ''[[Son Of The Pink Panther]]''
:[[Mason Gamble]] for ''[[Dennis (film)|Dennis]]''
:[[Norman D. Golden III]] for ''[[Cop And A Half]]''
:[[Austin O'Brien]] for ''[[Den siste actionhelten]]''

==Verste «originale» sang==

**«Addams Family (WHOOMP!)» fra *[[Addams Family Values]]*, av Ralph Sall, Steve Gibson og Cecil Glenn*'
:«Big Gun» fra *Den siste actionhelten*, skrevet av [[Angus Young]] og [[Malcolm Young]]
:«(You Love Me) In All The Right Places» fra *Uanstendig forslag'', musikk av John Barry (composer), tekst av Lisa Stansfield, Ian Devaney og Andy Morris
Jan Kromkamp

**Jan Kromkamp** (født 17. august 1980 i Makkinga i Nederland) er en tidligere nederlandsk fotballspiller. 

Kromkamp ble hentet til PSV fra Liverpool FC sommeren 2006, etter bare et halvår i England.

**Meritter:**  
* A-landskamper for Nederland: 11 stk
** Med i den nederlandske troppen i VM-sluttspillet i 2006.
* Vinner FA-cupen i 2006 for Liverpool.

## Karriere som spiller
Oppdatert 6. mai 2007

* Inklusive nasjonale cuper, UEFA-cup og Mesterligaen

## Referanser


## Eksterne lenker
* 
* Liverpool.no om Kromkamp
II korps

**II korps** (*annet korps*) har flere betydninger:

*II korps (Finland)
*II korps (USA)
*II Anzac-korps (Australia og New Zealand)
1. panserdivisjon (USA)

**1. panserdivisjon** (***1st Armored Division***) er en divisjon i den amerikanske hæren med hovedkvarter i Wiesbaden i Tyskland. Den var den første amerikanske panserdivisjonen som deltok i kamphandlinger under annen verdenskrig. Divisjonen inngår i V korps.

## Eksterne lenker
*
V korps

**V korps** (***V Corps***) er et korps i den amerikanske hæren, med hovedkvarter i Campbell Barracks i Heidelberg, Tyskland. Korpset har omkring 41&nbsp;000 tropper (2005).

V korps ble opprinnelig opprettet 18. mai 1862, som en del av *Army of the Potomac*, som da var på Peninsula-felttoget.  Det ble etter borgerkrigen demobilisert 28. juni 1865.  

12. juli 1898 ble det reaktivert og sendt til Cuba.  På grunn av sykdom ble korpset repatriert til New York og demobilisert samme året.  

7. juli 1918 ble korpset reaktivert for å delta i første verdenskrig, og returnerte til USA i 1919.  I oktober 1940 ble korpset reaktivert for å delta i andre verdenskrig.  Under den kalde krigen hadde korpset som oppgave å møte sovjetiske styrker i Europa.  Etter den kalde krigen har korpset støttet forskjellige fredsbevarende oppdrag samt krigen i Irak.

## Eksterne lenker
*
2. divisjon

**2. divisjon** kan vise til:

*2. divisjon fotball for herrer (i Norge)
*2. divisjon ishockey for herrer (i Norge)

*2. divisjon (Australia)
*2. infanteridivisjon (Storbritannia)
*2. infanteridivisjon (Canada)
*2. divisjon (Norge)
*2. infanteridivisjon (USA)
*2. panserdivisjon (USA)
*2. kavaleridivisjon (USA)
7. divisjon

**7. divisjon** har flere betydninger:

*7. divisjon fotball for herrer

*7. divisjon (Australia)
*7. divisjon (Storbritannia) (første verdenskrig)
*7. infanteridivisjon (Storbritannia)
*7. infanteridivisjon (USA)
*7. panserdivisjon (Storbritannia)
*7. panserdivisjon (USA)
1. divisjon

**1. divisjon** har flere betydninger:

## Forband
*1. divisjon (Australia)
*1. infanteridivisjon (Storbritannia)
*1. infanteridivisjon (Canada)
*1. panserdivisjon (Tyskland)
*1. panserdivisjon (Australia)
*1. panserdivisjon (Polen)
*1. panserdivisjon (USA)
*1. kavaleridivisjon (USA)
*1. marinedivisjon (USA)

## Sport
### Norge
*1. divisjon basketball for menn
*1. divisjon fotball for herrer
*1. divisjon fotball for kvinner
*1. divisjon håndball for menn
*1. divisjon håndball for kvinner
*1. divisjon ishockey for herrer
*1. divisjon volleyball for menn
*1. divisjon volleyball for kvinner

### Utlandet
*Superettan, Sverige
*1. divisjon fotball i Danmark
*Football League Championship, England
*Welsh Football League Division One, Wales
*Scottish Football League First Division, Skottland
*Primera División (México)
*Primera División (Argentina)
Jan Tore Klovland

**Jan Tore Klovland** (født 3. februar 1949 i Skien) er professor emeritus ved Norges Handelshøyskole. Hans spesialfelt er monetær økonomi og valutaspørsmål. I de senere år har han særlig arbeidet med makro-historiske problemstillinger, herunder spørsmålet om rollen monetære forhold har spilt for konjunkturimpulser mellom land.

Han ble født i Skien og ble uteksaminert siviløkonom fra Norges handelshøyskole (NHH) i Bergen i 1972. Han avla også eksamen ved NHHs Høyere avdelingsstudium i samfunnsøkonomi i 1975. Klovland ble deretter ansatt som stipendiat og ble førsteamanuensis i 1980 og dosent i 1984. Fra 1985 var han professor i samfunnsøkonomi ved NHH. I perioden 2002-2020 var han også engasjert i en bistilling som spesialrådgiver i Norges Bank.

Klovlands forskningsinteresse har særlig vært økonomisk historie hvor han har vært en av de viktigste norske bidragsyterne til forskningen på dette feltet. Hans mange vitenskapelige studier av konjunkturbølger, renter, prisutvikling og pengepolitikk har bidratt til en viktig fornyelse av fagfeltet. Arbeidene er blitt publisert i en rekke internasjonale tidsskrifter i økonomisk historie. Gjennom årelang kildeinnsamling har han konstruert tidsserier for viktige monetære størrelser tilbake til 1819. Hans innsats har vært avgjørende for at Norge i dag har en historisk monetær statistikk som er blant de ledende i verden. 

Klovland har også forskningsinteresser relatert til aktuell monetære økonomi og finansmarkeder. Han har blant annet publisert viktige arbeider om temaer som pengeetterspørsel, kjøpekraftsparitet og deregulering av finansmarkedene.

## Referanser


## Eksterne lenker
1. australske imperiestyrke

**1. australske imperiestyrke** (***1st Australian Imperial Force***) var en ekspedisjonsstyrke i den australske hæren under første verdenskrig. Den ble opprettet 15. august 1914 etter at Storbritannia erklærte krig mot Tyskland. Styrken var i sin tid bare kjent som *Den australske imperiestyrke*, men kalles idag *1.&nbsp;australske imperiestyrke* for å skille den fra 2. australske imperiestyrke som kjempet under annen verdenskrig.

Totalt tjenestegjorde 284 norskfødte australiere i AIF.

## Referanser
AIF

**AIF** har flere betydninger
*1. australske imperiestyrke
*Arbeidernes Idrettsforbund
*Askim Idrettsforening
Robert Altman

**Robert Bernard Altman** (født 20. februar 1925 i Kansas City, død 20. november 2006 i Los Angeles) var en amerikansk regissør, filmprodusent og manusforfatter.

Altman hadde regissert en rekke filmer, men ingen store suksesser, da han i 1970 slo gjennom med militærsykehuskomedien *[[MASH (film)|MASH]]*.

Han var gift tre ganger og hadde fem barn. Altmans sønn, Mike Altman, skrev teksten til Johnny Mandels kjenningsmelodi til *MASH*, «Suicide Is Painless», da han var 14 år. På grunn av tekstens innhold ble bare en instrumental benyttet i den senere TV-serien *[[M*A*S*H (TV-serie)|M*A*S*H]]* som gikk over 11 år fra og med 1972.

Altman ble nominert til Oscar for beste regi fem ganger, for filmene *MASH*, *[[Nashville (film)|Nashville]]*, *[[The Player]]*, *[[Short Cuts]]* og *[[Gosford Park]]*, men vant aldri. Under den 78. Oscar-utdelingen i 2006 mottok han en æres-Oscar for en «karriere som gang på gang har gjenoppdaget kunstformen og inspirert både filmskapere og publikum».

## Filmografi
* *[[The Delinquents]]* (1957)) 
* *[[The James Dean Story]]* (1957)
* *[[Klar til nedtelling]]* (Orig. *Countdown*) (1968)
* *[[I ly for regnet (film)|I ly for regnet]]* (Orig. *That Cold Day in the Park*) (1969)
* *[[MASH (film)|MASH]]* (1970)
* *[[Brewster McCloud]]* (1970)
* *[[McCabe & Mrs. Miller]]* (1971)
* *[[Mareritt i dagslys]]* (Orig. *Images*) (1972)
* *[[The Long Goodbye]]* (1973)
* *[[Full pott]]* (Orig. *California Split*) (1974)
* *[[Oss tyver imellom]]* (Orig. *Thieves Like Us*) (1974)
* *[[Nashville (film)|Nashville]]* (1975)
* *[[Buffalo Bill og indianerne]]* (Orig. *Buffalo Bill and the Indians*) (1976)
* *[[3 kvinner]]* (Orig. 3 *Women/Robert Altman's 3 Women*) (1977)
* *[[Å, for et bryllup]]* (Orig. *A Wedding*) (1978)
* *[[Livsfarlig spill]]* (Orig. *Quintet*) (1979)
* *[[Helsekongressen]]* (orig. *Health*) (1979)
* *[[A Perfect Couple]]* (1979)
* *[[Skipper'n (film)|Skipper'n]]* (Orig. *Popeye*) (1980)
* *[[Come Back to the Five and Dime, Jimmy Dean, Jimmy Dean]]* (1982)
* *[[I skyggen av en krig]]* (Orig. *Streamers*) (1984)
* *[[Secret Honor]]* (1985)
* *[[Fool for Love]]* (1985)
* *[[Beyond Therapy]]* (1987)
* *[[O.C. & Stiggs]]* (1987)
* *[[Aria (1987-film)|Aria]]* (1987)
* *[[Mytteriet på Caine]]* (Orig. *The Caine Muntiny Court-Marital*) (1988)
* *[[Tanner '88]]* (1988)
* *[[Vincent og Theo]]* (Orig. *Vincent & Theo*) (1990)
* *[[The Player]]* (1992)
* *[[Short Cuts]]* (1993)
* *[[Den nakne sannhet]]* (Orig. *Prêt-à-Porter*) (1994)
* *[[Kansas City (1996 film)]]* (1996)
* *[[The Gingerbread Man]]* (1997)
* *[[Cookie's hemmelighet]]* (Orig. *Cookie's Fortune*) (1998)
* *[[Dr. T og kvinnene]]* (Orig. *Dr. T & the Women*) (2000)
* *[[Gosford Park]]* (2001)
* *[[The Company]]* (2003)
* *[[Tanner on Tanner]]* (2004)
* *[[A Prairie Home Companion]]* (2006)

## Referanser


## Eksterne lenker
* 
*
6. divisjon (Australia)

**6. divisjon** var et forband i den australske hæren under annen verdenskrig. Divisjonen inngikk i 2. australske imperiestyrke og deltok i felttogene i Nord-Afrika, Hellas og Ny-Guinea.

## Andre verdenskrig
6. divisjon ble etablert i slutten av 1939 og sendt til Midtøsten for å bistå de allierte. Divisjonen deltok i de tidlige felttogene i Nord-Afrika, inkludert slaget om Bardia og kampene om Tobruk. I Hellas og på Kreta kjempet divisjonen mot aksemaktene, der avdelingen tok store tap.

Fra 1942 fokuserte 6. divisjon på Stillehavskrigen og spilte en viktig rolle i kampanjene på Ny-Guinea, særlig i kampene langs Kokoda Track og senere slaget ved Aitape-Wewak.

## Referanser
Den 13. Razzie-utdelingen

**Den 13. årlige [[Golden Raspberry Awards]]-seremonien** ble avholdt den 20. mars 1993 på Hollywood Roosevelt Hotel. Utelingen skulle presentere det dårligste filmindustrien hadde å tilby i filmåret 1992. Listen over de nominerte er som følger, med vinnerne uhevet med **fet skrift**:

## Verste film

***[[I ørnens klør]]*** **([[20th Century Fox]])**
:*[[The Bodyguard]]* (Warner Bros.)
:*[[Christopher Columbus: The Discovery]]* (Warner Bros.)
:*[[Djevelsk spill]]* (Warner Bros.)
:*[[Newsies]]* (Disney)

## Verste skuespiller

**[[Sylvester Stallone]]** for ***[[Stopp! Ellers skyter mamma!]]***
:Kevin Costner for *[[The Bodyguard]]*
:Michael Douglas for *[[Basic Instinct]]* og *[[I ørnens klør]]*
:Jack Nicholson for *[[Hoffa]]* og *[[Man Trouble]]*
:Tom Selleck for *[[Full fart bakover]]*

## Verste skuespillerinne

**[[Melanie Griffith]]** for ***[[I ørnenes klør]]*** og ***[[A Stranger Among Us]]***
:Kim Basinger for *[[Cool World]]* og *[[Djevelsk spill]]*
:Lorraine Bracco for *[[Medisinmannen]]* og *[[Traces Of Red]]*
:Whitney Houston for *[[The Bodyguard]]*
:Sean Young for *[[Love Crimes]]*

## Verste mannlige birolle

**[[Tom Selleck]] for ''[[Christopher Columbus: The Discovery]]***
:[[Alan Alda]] for *Whispers In The Dark*
:[[Marlon Brando]] for *Christopher Columbus: The Discovery*
:[[Danny DeVito]] for *Batman vender tilbake*
:[[Robert Duvall]] for *Newsies*


==Verste kvinnelige birolle==

*'Estelle Getty for *[[Stopp! Ellers skyter mamma!]]***
:[[Ann-Margret]] for ''[[Newsies]]''
:[[Tracy Pollan]] for ''[[A Stranger Among Us]]''
:[[Jeanne Tripplehorn]] for ''[[Basic Instinct]]''
:[[Sean Young]] for ''[[Once Upon A Crime]]''


==Verste regissør==

**David Seltzer for *[[I ørnens klør]]***
:[[Danny DeVito]] for ''[[Hoffa]]''
:[[John Glen]] for ''[[Christopher Columbus: The Discovery]]''
:[[Barry Levinson]] for ''[[Toys]]''
:[[Kenny Ortega]] for ''[[Newsies]]''

==Verste manus==

***[[Stopp! Ellers skyter mamma!]]*, skrevet av Blake Snyder, William Osborne og William Davies**
:''[[The Bodyguard]]'', skrevet av [[Lawrence Kasdan]]
:''[[Christopher Columbus: The Discovery]]'', manus av [[John Briley]], [[Cay Bates]] og [[Mario Puzo]]
:''[[Djevelsk spill]]'', manus av [[Wesley Strick]], historie av [[Robert Berger]] og Strick
:''[[I ørnens klør]]'', skrevet av [[David Seltzer]], basert på en roman av [[Susan Isaacs]]

==Verste nykommer==

**Pauly Shore for *[[Encino Man]]***
:[[George Corraface]] for ''[[Christopher Columbus: The Discovery]]''
:[[Kevin Costner]]s piggsveis for ''[[The Bodyguard]]''
:[[Whitney Houston]] for ''[[The Bodyguard]]''
:[[Sharon Stone]]s «Tribute to Theodore Cleaver» for ''[[Basic Instinct]]''


==Verste «originale» sang==

**«High Times, Hard Times» fra *[[Newsies]]*, musikk av Alan Menken, tekst av Jack Feldman*'
:«Book of Days» fra *Mot nye horisonter*, musikk av [[Enya]], tekst av [[Roma Ryan]]
:«Queen of The Night» fra *The Bodyguard'', skrevet av Whitney Houston, L.A. Reid, Babyface og Daryl Simmons
Amaldus Nielsen

**Amaldus Clarin Nielsen** (1838–1932) var en norsk maler. 

Han ble født i Mandal i Vest-Agder. Studerte ved kunstakademiet i København fra 1854 til 1856, og studerte to ganger under Hans Gude, første gang ved kunstakademiet i Düsseldorf fra 1857&ndash;1858, og ti år senere i Karlsruhe.

Som maler var han av de første som oppsøkte motivene på stedet og laget studier i det fri. Disse studiene beholdt han hjemme, og brukte dem til utgangspunkt for de større og fullførte verkene. Mange mener at studiene i kraft av å være ferske, hadde mer kraft. Dessuten foregrep han impresjonismen om ikke i ånd, så i hvertfall hva metode angår.

Maleri og tegningssamlingen hans fra 1856 til 1932, ble i 1933 donert til Oslo by av Nielsens familie. Samlingen bestod av nesten 300 malerier og 100 tegninger.

Mandal museum har også en del av hans bilder. Bergen kunstmuseum har ett bilde i sin permanente utstilling.

Amaldus Nielsens plass (Vestkanttorvet) på Frogner i Oslo, som ligger et par hundre meter fra Bernerløkken i Majorstuveien, malerens hjem fra 1870-årene, ble oppkalt etter ham i 1934. I 1992 ble det satt opp en portrettbuyste av Nielsen på plassen, laget av Lise Amundsen.

## Verker
* 1885 – *Morgen i [[Ny-Hellesund]]*
* 1897 – *Aftenstemning over havet*
* 1909 – *Aften ved [[Fredrikstad]]*
* 1914 – *Hodnestranden* (Storebrand kunstsamling)

Amaldus nielsen grav.jpg|Nielsens grav på Vestre Aker gravlund i Oslo
Amaldus Nielsen Morgen Ny Hellesund.jpg|*Morgen ved Ny-Hellesund*, 1885

## Referanser


## Litteratur
* Furnes, Tone Klev (2000): *Amaldus Nielsen kystens maler.* Oslo. ISBN 82-7694-068-4
* Opstad, Gunvald (1992): *Amaldus Nielsen*. Aschehoug, Oslo.
* Opstad, Gunvald (1991): *Sørlandet og malerne*. Aschehoug, Oslo

## Eksterne lenker
* 
* Stenersen Museet: Amaldus Nielsens malerisamling
New Zealand-divisjonen

**New Zealand-divisjonen** (***New Zealand Division***) var en divisjon i den newzealandske hæren under første verdenskrig, opprettet i Egypt i februar 1916 etter slaget ved Gallipoli.

Ved krigens utbrudd besto New Zealand Expeditionary Force av én enkel infanteribrigade, som ble slått sammen med den selvstendige australske 4.&nbsp;infanteribrigade til New Zealand and Australian Division, som kjempet ved Gallipoli. På slutten av 1915 var New Zealands kontingent vokst tilstrekkelig til å danne en egen divisjon. En andre brigade ble opprettet fra forsterkninger som befant seg i Egypt. En tredje brigade var ankommet ferdigstilt fra New&nbsp;Zealand. New&nbsp;Zealand-divisjonen ble i starten underlagt I Anzac-korps og reiste mot Frankrike i april 1916.
New Zealand and Australian Division

**New Zealand and Australian Division** var en australsk-newzealandsk divisjon under første verdenskrig, opprettet under slaget ved Gallipoli i 1915. Ved krigens begynnelse hadde New Zealand ikke nok infanteribataljoner til å kunne danne sin egen divisjon, mens Australia ikke hadde nok til å danne en andre divisjon, så landenes separate brigader ble slått sammen. Etter Gallipoli ble den australske 4.&nbsp;brigade overført til den nyopprettede australske 4. divisjon, mens New Zealand dannet sin egen divisjon, New Zealand-divisjonen.

## Eksterne lenker
* First AIF Order of Battle 1914-1918: New Zealand and Australian Division
Kalla Skrøvseth

**Karoline «Kalla» Skrøvseth** (født 9. november 1913, død 24. august 1997) var en norsk kunstmaler fra Surnadal. 

Skrøvseth hadde en stor produksjon av malerier og mosaikker, og arbeidene er spredt både i Norge og utlandet, bl.a. New York, Hongkong og Alaska. Hun var født i Surnadal, og bodde store deler av livet her. 

I 1979 mottok hun Møre og Romsdal fylkes kulturpris. Hennes gamle atelier er nå museum under navnet Kallastuå og ligger på Tellesbøen i Surnadal.

## Referanser


## Eksterne lenker
* Kallastuås nettsted
Nordby (Ås)

**Nordby** er et kirkesogn nord i Ås kommune i regionen Follo i Akershus. Nordby har et samlet flateinnhold på 30 kvadratkilometer. Etter Svartedauden ble Ås, Frogn, Nordby og Kroer slått sammen til ett prestegjeld med en prest på deling. Nordby var da lenge anneks til Ås. 

Sognets 5000 innbyggere er hovedsakelig bosatt i tilknytning til to tettsteder, Togrenda/Sjøskogen ved Vinterbro (2800 innbyggere) og Solbergskogen/Tamburbakken/Nygårdsåsen (ca. 1400 innbyggere) vest for Ski sentrum. 

Det er også en del bosetting ved jordbruksområdene i søndre halvdel av sognet, mens nordre del av sognet i hovedsak er dekket av skog. I vest grenser Nordby mot Bunnefjorden med tilrettelagte arealer for badeliv og friluftsaktiviter ved Breivoll (365 dekar grøntområder og 1,5 km strandlinje).

I Nordby finnes 4 skoler (Nordby skole, Sjøskogen skole og Solberg skole på 1. – 7. trinn og Nordbytun ungdomsskole). Nordby har eget idrettslag, Nordby idrettslag, med ulike idretter (fotball, håndball, innebandy, vannpolo, ski, idrettsskole, freestyle (dans), trampett og innebandy). Nordby har egen svømmehall, idrettshall, kunstgressbane og flere fotballbaner i området ved Nordbytun og Nordby skole. 

Nordby kirke er en langkirke fra 1826 med 175 plasser. E18 og E6 krysser Nordby ved Vinterbro, som er det eneste sted hvor de to veiene fysisk er samme vei. E6 går gjennom Nordby i Nordbytunnelen og E18 passerer da Vinci-broen øst for Nordby kirke ved Nygårdskrysset. Da Vinci-broen er en gangbro i nedskalert versjon etter tegning av Leonardo da Vinci. Kollektivtrafikken er bussbasert med times- eller halvtimesruter mot Ski, Oslo, Drøbak og Mysen. Det er merkede gang- og sykkeløyper i traseen til den Fredrikshaldske kongevei og gamle Mossevei (Tusenfrydruta) gjennom bygda. Det er mange funn fra Mellom- og Sen-mesolitikum (eldre steinalder) i bygda, spesielt ved Sjøskogen (Nøstvet) og Vinterbro næringspark.

## Referanser
Kvinneklinikken (Ullevål universitetssykehus)

:*«[[Kvinneklinikken]]…» har flere betydninger.*

**Kvinneklinikken** (tidligere **Kvinnesenteret**) er en del av kvinne-barn-divisjonen ved Ullevål universitetssykehus. Den består av to avdelinger: Gynekologisk avdeling og Fødeavdelingen.

Kvinneklinikken ligger rett ved siden av Barneklinikken.

Kvinneklinikken holder til i den såkalte nordfløyen, som opprinnelig ble bygget i 1964. Bygningen ble oppusset i forbindelse med opprettelsen av Kvinnesenteret i 1998 og 1999.

## Eksterne lenker
* Kvinnesenteret
Romtemperatur

**Romtemperatur** er den temperaturen som er i vanlige oppholdsrom, omtrent 18&nbsp;°C til 25&nbsp;°C. Temperaturen er basert på hva som oppleves som komfortabelt for mennesker.

Innen fysikk og kjemi brukes normalt en romtemperatur på 25&nbsp;°C, og inngår sammen med normalt atmosfæretrykk til å definere begrepet Standard trykk og temperatur.
II Anzac-korps

**II&nbsp;Anzac-korps** (***II&nbsp;Anzac&nbsp;Corps***) var et australsk-newzealandsk korps under første verdenskrig, opprettet i Egypt i februar 1916 som ledd i en reorganisering av Den australske imperiestyrke etter evakueringen fra Gallipoli i november 1915. Dette korpset, sammen med I Anzac-korps, erstattet det opprinnelige Australian and New Zealand Army Corps (ANZAC).

General Alexander Godley, sjef for New Zealand Expeditionary Force, fikk kommandoen over II&nbsp;Anzac-korps etter at I&nbsp;Anzac reiste mot Frankrike i mars 1916. I begynnelsen bestod II&nbsp;Anzac av de to «nye» australske divisjonene &ndash; 4. og 5. &ndash; som var opprettet gjennom en utvidelse av 1. og 2. divisjon.

I juli 1916, etter at II&nbsp;Anzac var ankommet Frankrike, ble den australske 4.&nbsp;divisjon byttet ut med New Zealand-divisjonen fra I&nbsp;Anzac. Samtidig overtok II&nbsp;Anzac en sektor av frontlinjen ved Armentières.
Långiver i siste instans

En **långiver i siste instans** er en institusjon som er villig til å yte kreditt der ingen andre er villige.

Denne rollen er det ofte sentralbanken i et land som har. Hensikten er å gi kreditt for å unngå at f.eks. banker eller andre kredittinstitusjoner går konkurs.
XX korps

**XX korps** (***XX Corps***) var et korps i den britiske hæren under første verdenskrig, opprettet i Palestina i 1917.  Bakgrunnen var at etter fiaskoen i det andre slaget om Gaza så ble styrkene i Egypt omorganisert under general Edmund Allenby.  Infanteriet ble organisert i to korps, XX korps og XXI krops.  Sjef for XX korps ble general Philip Chetwode, tidligere sjef for *[[Desert Mounted Corps]]*.

Korpset besto opprinnelig av fire divisjoner:
*10th (Irish) Division
*53rd (Welsh) Division
*60th (2/2nd London) Division
*74th (Yeomanry) Division

Korpset fikk sin ilddåp i det tredje slaget om Gaza på 31. oktober 1917.  60. og 74. divisjon inntok tyrkiske stillinger vest for byen, men var ikke involvert i det endelige angrepet.   Etter Beersheba 6. november så gikk XX korps til frontalangrep på tyrkiske befestninger i nærheten av Sheria hvor 10., 60. og 74. divisjon lyktes i å få et gjennombrudd.  10. divisjon inntok Hareira-befestningen på 7. november og 60. divisjon rykket inn mot Huj for å støtte *[[Australian Mounted Division]]* i avskjære den tyrkiske hærens retrett.
Filippo Sega

**Filippo Sega** (1537–1596) var en av den katolske kirkes kardinaler. Han var tilknyttet Den romerske kurie, blant annet som nuntius, men var samtidig biskop først av Ripatransone og senere av Piacenza. Han var involvert i forhandlingene som førte til den katolske liga, et forsvarsforbund mot tyrkerne.

Han ble kreert til kardinal den 18. desember 1591 av pave Innocens IX.

Han var onkel til kardinal Girolamo Agucci (kreert 1604).

## Referanser


## Eksterne lenker
* Biografi på The Cardinals of the Holy Roman Church
Statens jernbanetilsyn

**Statens jernbanetilsyn** (**SJT**) er en etat under Samferdselsdepartementet (SD). SJT er tilsyns- og tillatelsesmyndighet for jernbane, taubaner og fornøyelsesinnretninger i Norge. Etatens fremste rolle er å gi tillatelser og være en pådriver for sikkerhet innen virksomhetene på tilsynsområdet. SJT fører også tilsyn med at aktørene på jernbanen har systemer som ivaretar sikring mot tilsiktede handlinger som terror og sabotasje. 

En annen oppgave er å bidra til et jernbanemarked med sunn konkurranse.

SJT skal også fremme norske interesser i europeisk regelverksutvikling innen tog, trikk, T-bane, taubaner og fornøyelsesinnretninger.

SJT er en etat underlagt Samferdselsdepartementet.

## Referanser


## Eksterne lenker
*
The Movies

***The Movies*** er et strategispill utviklet av Lionhead Studios, utgitt høsten 2005 til Windows. Spillerens oppgave er å styre et helt eget Hollywoodstudio.

*The Movies* skulle opprinnelig også gis ut til PlayStation 2, GameCube og Xbox, men grunnet dårlige salg ble disse planene skrinlagt.

## Oppbygning
I *The Movies* må spilleren holde styr på mange av utfordringene i et studio. Folk må ansettes, og skuespillernes karrierer må formes. I tillegg skal spilleren passe på at de faktisk lager gode filmer.

## ''The Movies: Stunts & Effects''
16. juni 2006 ble utvidelsen *[[The Movies: Stunts & Effects]]* gitt ut. Den legger til stunts, effekter, nye sett og nye kostymer.

## Referanser


## Eksterne lenker
* 
* Gamespot om ''The Movies''
Kvinne- og barndivisjon (Ullevål universitetssykehus)

**Kvinne- og barndivisjon**var en divisjon ved Ullevål universitetssykehus i Oslo. Den inngår nå i Kvinne- og barneklinikken ved Oslo universitetssykehus. Divisjonen hadde ca. 1500 ansatte. Divisjonen besto av fire klinikker:

*Barneklinikken
*Kvinneklinikken
*Klinikk for barnenevro/habilitering, CF og sosialpediatri
*Klinikk for psykisk helse &ndash; barn og ungdom

## Eksterne lenker
*
Johannes Pedersen Aga

**Johannes Pederson Aga** (født 8. desember 1767 på Åkre i Ullensvang, død 24. desember 1838 på Aga i Ullensvang) var en fremstående tidlig stortingsmann, foruten gårdbruker, lensmann og forlikskommisær. Aga har navn fra Agatunet i Ullensvang.

Aga ble valgt til Stortingene i 1818 og 1824, og var med i deputasjonen til kroningen av kong Karl Johan i Stockholm. I 1822 fikk han medaljen for borgerdåd. Han var kjent for sin vide bekjentskapskrets, for et sterkt, men sindige engasjement og var svært respektert både i politiske kretser og lokalt. Spesielle hjertesaker var folkeopplysning og forbedring av landbruksteknikker. 

I 1792 plantet Johannes Aga de to første gravenstensepletrær i Hardanger, som senere ble opphav til flere tusen nye trær. Trærne ble importert via Hamburg og kjøpmann Bøschen i Bergen. Agas satsing på epler regnes som starten på moderne fruktdyrking i området.

## Referanser


## Eksterne lenker
* 
* Oppslagsord Aga, Salmonsens Konservationsleksikon, Prosjekt Runeberg
* Kort samtidig beskrivelse i Claus Pavels dagbøker
Wissenschaftszentrum Berlin für Sozialforschung

**Wissenschaftszentrum Berlin für Sozialforschung** (WZB) er et forskningsinstitutt for samfunnsvitenskap i Berlin. Det ble grunnlagt i 1960 og er med ca. 140 medarbeidere det største av sitt slag i Europa. Ved WZB drives først og fremst grunnforskning innen utvalgte sosiale og politiske problemområder, arbeidsgruppene deler seg i fire avdelinger:

#Arbeid, sosialstruktur og sosialstat,
#Marked og politisk økonomi,
#Organisasjoner og viten,
#Sivilsamfunn, konflikter og demokrati.

WZB er en almennyttig stiftelse underlagt den føderale regjeringen i Tyskland og bystaten Berlin med 50 % hver. Leibniz-Gemeinschaft er en del av forskningsinstitusjonen. 

WZB pleier et omfattende globalt samarbeidsnettverk, og samarbeider nært med Freie Universität Berlin.

## Presidenter
* Jutta Allmendinger (2007–)
* Jürgen Kocka (2001–2007)
* Friedhelm Neidhardt (1994–2000)
* Wolfgang Zapf (1987–1994)
* Meinolf Dierkes (1980–1987)

## Referanser


## Eksterne lenker
*
De fortapte

***De fortapte*** (orig.: *The Lost Boys*) er en amerikansk skrekkfilm fra 1987 som handler om ungdommer fra California som må slåss mot en gjeng tenåringsvampyrer. Filmens engelske originaltittel er hentet fra *[[Peter Pan]]* av J.M. Barrie.

## Handling

En skilt mor og hennes to tenåringssønner «Michael» og «Sam» flytter til en liten by i California for å bo sammen med morens far. Byen de flytter til, Santa Carla, er plaget av problemer med en motorsykkelgjeng og uforklarlige forsvinninger.

Den eldste sønnen, «Michael», blir etterhvert dratt inn i motorsykkelgjengen på grunn av at han blir tiltrukket av piken i gjengen, «Star» (Jami Gertz), og på grunn av at han ikke vil være dårligere enn gjengens karismatiske leder, «David» (Kiefer Sutherland). Etter en slags innvielsesseremoni med gjengen som involverer farlige aktiviteter som å kjøre motorsykkel gjennom tåken mot et stup, og å henge etter hendene fra under en jernbanebro, begynner «Michael» å være sammen med dem. Etter hvert blir han lurt til å drikke blod som gjengen overbeviser ham om at bare er vin. Han sover hele dagene, og er sammen med gjengen hele natten, noe som varer helt til de tar ham med seg til en ekte jakt og viser ham at han må drepe for å overleve.

Dette får «Michael» til å reagere, og med hjelp fra «Star», «Laddie» (et vampyrbarn) og sin bror «Sam», som i mellomtiden har slått seg sammen med to uskikkede vampyrjegere («Edgar og Alan Frogg»), går han i gang med å riste av seg forbannelsen ved å finne og ta livet av ledervampyren. Dette viser seg å være vanskeligere enn først antatt, spesielt på grunn av at det ikke er innlysende hvem som er lederen.

## Rolleliste

## Lydspor
Lydsporet inneholder flere bemerkelsesverdige sanger, inkludert «Good Times», en duett mellom INXS og tidligere vokalist i Cold Chisel, Jimmy Barnes. Sangen gikk til topps på den australske topplisten tidlig i 1987. 

Lydsporet inneholder også en coverversjon av The Doors' sang «People are Strange» innspilt av Echo & the Bunnymen. Tittelsporet, «Cry Little Sister», ble originalt innspilt av Gerard McMann. 

### Sporliste
# «Good Times» – INXS og Jimmy Barnes
# «Lost in the Shadows (the Lost Boys)» – Lou Gramm
# «Don't Let the Sun Go Down on Me» – Roger Daltrey
# «Laying Down the Law» – INXS og Jimmy Barnes
# «People are Strange» – Echo & The Bunnymen
# «Cry Little Sister (tema fra The Lost Boys)» – Gerard McMann
# «Power Play» – Eddie & the Tide
# «I Still Believe» – Tim Capello
# «Beauty Has Her Way» – Mummy Calls
# «To the Shock of Miss Louise» – Thomas Newman

## Eksterne lenker
*
Albertus Magnus

**Albertus Magnus** (**Albert den store**, født mellom 1193 og 1206 i Lauingen ved Donau, død 15. november 1280 i Köln) tysk filosof, teolog og naturvitenskapsmann. Biskop i Regensburg 1260–1262, dominikaner. Utnevnt til helgen 1931. Festdag 15. november.

Ved siden av Thomas Aquinas var Albertus den viktigste representanten for den middelalderske skolastikken. Han trådte inn i dominikanerordenen i 1223 og ble etter studier i Padova og Paris lærer i flere tyske byer, blant annet Köln.

Albertus var den første i sin tid som systematisk forsøkte å påvise at det ikke finnes noen motsigelse mellom den den aristoteliske filosofien og den kristne troen. Han var også en fremragende naturvitenskapsmann.

## Referanser


## Eksterne lenker

*
Hypermetropi

**Hypermetropi**, (hyperopi) eller **langsynthet** er en vanlig synsfeil som innebærer at øyet er for kort i forhold til lysbrytningen i hvileposisjon. Den gjør det vanskelig å se klart på nært hold. Graden av langsynthet kan variere, og korrigeres med briller eller kontaktlinser med plusstyrke. Ved lav til middels grad av langsynthet, oppleves synet normalt som feilfritt. På grunn av at øyet må anstrenge seg for å se tydelig på nært hold, fører ukorrigert hyperopi ofte til hodepine.

Det er færre tilfeller av langsynthet enn av nærsynthet. I Norge har man nylig funnet at ca. 13% av personer i alderen 20-25 år er langsynte og ca. 17% i alderen 40-45 år er langsynte. Personer over 40 år blir også rammet av presbyopi, som har en lignende effekt og gjør det vanskelig å fokusere på objekter som er nærme.

## Behandling
Øyeleger kan, etter en øyeundersøkelse forordne briller med brillestyrke.

Små utslag av hypermetropi behøver ikke nødvendigvis behandles. Større utslag kan korrigeres med konvekse optisk linser, enten i form av briller eller kontaktlinser. Konvekse linser har pluss-styrke – positiv dioptrisk verdi – hvilket får lyset til å brytes nærmere enn ellers. Hypermetropi kan også korrigeres med ulike behandlingsformer innen refraktiv kirurgi.

## Referanser
Medisinsk divisjon (Ullevål universitetssykehus)

**Medisinsk divisjon** er en av divisjonene ved Ullevål universitetssykehus, og har ansvar for å tilby spesialisthelsetjenester innen bla. hjertesykdommer, lungesykdommer, genetikk, geriatri, hematologi, infeksjonsmedisin, nyresykdommer og forebyggende medisin.

## Avdelinger i Medisinsk divisjon
* Akuttmedisinsk avdeling
* Hjertemedisinsk avdeling
* Lungemedisinsk avdeling
* Geriatrisk avdeling
* Hematologisk avdeling
* Nyremedisinsk avdeling
* Infeksjonsmedisinsk avdeling
* Avdeling for medisinsk genetikk
* Avdeling for preventiv kardiologi
* Senter for fellesfunksjoner
Kirurgisk divisjon (Ullevål universitetssykehus)

**Kirurgisk divisjon** er en av de store divisjonene ved Ullevål universitetssykehus. Dens oppgaver omfatter bl.a. traumatologi (behandling av hardt skadede pasienter), kreftbehandling, øyekirurgi, dagkirurgi, foruten forskning og undervisning.

Divisjonen har ca. 1&nbsp;300 årsverk fordelt på 14 avdelinger, og årlig foretas det ca. 23&nbsp;000 innleggelser og 62&nbsp;000 polikliniske konsultasjoner, samt 12&nbsp;000 dagkirurgiske inngrep.

## Avdelinger

*Anestesiavdelingen
*Dagkirurgisk avdeling
*Fysioterapitjenesten
*Gastrokirurgisk avdeling
*Institutt for eksperimentell medisinsk forskning (IEMF)
*Intensivavdelingen kirurgen
*Kjeve / Ansiktskirurgisk avdeling
*Kompetansesenter for lindrende behandling (KSLB)	
*Mottagelsesavdelingen
*Nevrokirurgisk avdeling
*Onkologisk avdeling
*Operasjonsavdelingen
*Plastikkirurgisk avdeling
*Postoperativ avdeling
*Sosionomtjenesten kir.divisjon
*Sterilavdelingen
*Øyeavdelingen
Jobs bok

**Job** (hebraisk:  – *&#702;Iyyôḇ*; gresk:  – *Iṓb*) er en av læreskriftene i den hebraiske Bibelen og den første poetiske boken i Det gamle testamente i den kristne Bibelen. Boken handler om den rettskafne Job og de lidelser han opplever. Boken tilhører visdomslitteraturen. Den er særegen i sin måte å kombinere en poetisk tekst med en fortellende historie. Teksten adresserer temaet Guds rettferdighet i lyset av menneskelig lidelse, som i spørsmålet: «Hvorfor skal de rettskafne lide?»

Den er et rikt teologisk verk som omhandler en rekke perspektiver. Boken har vært gjenstand for mange spekulasjoner og forsøk på tolkninger. På grunn av sin særegne form og de problemstillinger den reiser, har den av noen blitt omtalt som «den vanskeligste boken i Bibelen». Den har jevnlig og ofte overdådig blitt lovprist for sine litterære kvaliteter. Den britiske lyrikeren Alfred Tennyson mente den var «det største dikt i oldtiden og moderne tid.»

## Innhold
Jobs bok kan deles inn i tre deler: 
#Kapittel 1 og 2: en fortellende prolog
#Kapittel 3-42:6: en lang del med samtaler i poetisk form
#Kapittel 42:7-17: en fortellende epilog

Job var en meget rik og velstående mann. Bibelen forteller om hvordan djevelen prøvde å få ham til å slutte å tjene Gud ved å utsette ham for ulykker. Job ble berøvet sin helse og store deler av sine rikdommer. Tre venner, Elifas, Bildad og Sofar, kommer for å trøste Job. De mener han må ha gjort noe galt slik at han nå blir straffet med ulykker. Mot slutten av fortellingen kommer en fjerde trøster, Elihu, inn i bildet. Han kritiserer først og fremst de tre vennene, men også Job selv, for det de har sagt om Gud.

## Referanser


## Eksterne lenker
* 
* Poesi- og visdomsbøker , *Kirkehistorie*
* ''Sephardic Cantillations for the Book of Job'', «Sefardiske messing for Jobs bok», av David M. Betesh og det sefardiske Pizmonim-prosjektet
* Hebraisk og engelsk parallelltekst og fullstendig tekst av Jobs bok , engelsk oversettelse av den jødiske bibelteksten fra 1917
Hjerte-lunge-senteret (Ullevål universitetssykehus)

**Hjerte-lunge-senteret** er en divisjon ved Ullevål universitetssykehus, og har ansvar for pasienter med sykdommer og skader i hjerte, lunger og brysthule, foruten forskning og undervisning.

## Avdelinger
*Hjertemedisinsk avdeling
*Lungemedisinsk avdeling
*Thoraxkirurgisk avdeling
*Fysioterapitjenesten, HLS
*Forskning og undervisning ved HLS
*Seksjon for lungerehabilitering
Tillegg til Esters bok

***Tillegg til Esters bok*** eller ***Den greske Ester-boken*** er en av de deuterokanoniske bøker i Det gamle testamente. Den er en utvidelse av den kanoniske utgaven av Esters bok med seks avsnitt; boken har med det fått både en ny innledning og en ny avslutning, og noen innskudd. Den kanoniske teksten er basert på den hebraiske tekstversjonen, mens *Den greske Ester-boken* er basert på den greske Septuagintaoversettelsen fra 200-tallet, med dens tilføyelser.

Esters bok er karakterisert som en «historisk novelle» hvor en fiksjonshandling er knyttet til noen historisk kjente begivenheter; den forteller i utgangspunktet om kong Xerxes (519–465 f.Kr.) av Persia og hans jødiske dronning, Ester (Hadassa) og om hvordan Ester redder jødene i riket fra den onde ministeren Hamans planlagte utslettelse. I den utvidede teksten fortelles det om en drøm som Esters fosterfar Mordekai skal ha hatt, hvor en sammensvergelse mot perserkongen ble avslørt. Den forteller om da Ester stod frem for kongen og også om tre barn som han og Ester skal ha fått. 

Den greske Esterboken «har et mye sterkere religiøst preg enn den hebraiske, som ikke en gang nevner Guds navn. Hensikten med den greske versjonen, og særlig utvidelsene, er å knytte Esters bok sterkere til tradisjonell jødisk tro og fromhet. Det dominerende tema er Guds hjelp og beskyttelse til dem som tror på ham».

Teksten sier om seg selv at den har blitt til i Egypt ca. 114 f.Kr., blant jøder som hadde flyttet til Jerusalem fra Egypt.

I Norge har tilleggene tidligere blitt utgitt som separate tekster, men fra 1988-utgaven inneholder utgaven av apokryfene hele den greske Esterboken. 
## Referanser


## Eksterne lenker
* fulltekst hos Bibel.no
Roland Barthes

**Roland Barthes** (født 12. november 1915 i Cherbourg, Manche, død 26. mars 1980 i Paris) var en fransk litteraturkritiker, litteraturteoretiker, filosof og semiotiker.

Barthes begynte sine litteraturstudier innenfor den historisk-biografiske tradisjonen, som han senere tok kraftig avstand fra. På 1960-tallet tilhørte han strukturalismen (en retning han senere betegnet som «et intellektuelt delirium»), før han beveget seg i retning av poststrukturalismen. I sine siste arbeider søkte han imidlertid igjen mot de absoluttene poststrukturalismen forkaster.

Hans kjente artikkel *Bildets retorikk* fra 1964 laget en ny lingvistisk retning: semiologien. Der ga han en redegjørelse for hvorfor bildet burde bli sett på som språk. Han utvidet også begrepsapparatet for analyser og annen teoretisk virksomhet. 

Barthes ble påkjørt av en bil 25. februar 1980 og døde én måned senere i Paris.

## Verker oversatt til norsk
* *Det lyse rommet: tanker om fotografiet* (La chambre claire, 1980) Pax 2001	
* *Fragmenter av kjærlighetens språk* (Fragments d'un discours amoureux) Spartacus 2000	
* *Retorikken: en moderne innføring i den gamle retoriske kunst* (L'ancienne rhéthorique, 1965) Spartacus 1998
* *Etapper i fransk avantgardeteori 1950-1980* (med en oversettelse av Roland Barthes: Forelesning) ved Karin Gundersen (Universitetsforlaget 1989?)
* *Japan – tegnenes rike* (L'Empire des signes) Pax 1996		
* *I tegnets tid: utvalgte artikler og essays* Utv. ved Knut Stene-Johansen, Pax 1994	
* *Lysten ved teksten* (Le plaisir du texte, 1973) Solums smale serie, 1990		
* *Mytologier – Om "mytene" i den moderne tids hverdag* (Mythologies, 1957) Gyldendal Fakkel-bok 306, 1975
* *Litteraturens nullpunkt* (Le degré zéro de l'écriture, 1953) Cappelens upopulære skrifter, 1970 

## Referanser


## Eksterne lenker
* 
* 
* 
*  Hele oversettelsen av boka Mytologier tilgjengelig på nettet hos nasjonalbiblioteket
*  Utdrag fra kapitlet Myth Today i Barthes Mythologies
Tempograf

**Tempograf** er et instrument som brukes til å måle farten til et legeme. Den virker ved at en elektromagnet lager flekker på et papirbånd med en vibrator med spiss og blåpapir. Vibratoren trekker seg tilbake og fram igjen grunnet vekselspenninga. Ved hjelp av dette instrumentet kan kan man blant annet regne ut akselerasjon og mekanisk energi.
Frank Willy Bjørneseth

**Frank Willy Bjørneseth** (født 1961) er en norsk politiker som var ordfører i Åsnes kommune til 2007. Han representerer Arbeiderpartiet.

Bjørneseth er opprinnelig fabrikkarbeider ved Jordan på Flisa, etter endt tid som ordfører gikk han tilbake til å arbeide på Jordan(nå Orkla) som produksjonsmekanikker. Han er fortsatt en aktiv lokalpolitiker og ett aktivt medlem av LO og dreven innen fagforeningsarbeid.

## Eksterne lenker
* Nyheter om Frank Bjørneseth hos lokalavisen Østlendingen
Cembalo

**Cembalo**, også kalt **harpsikord**, er et strengeinstrument med klaviatur og en mekanisme som gjør at strengene knipses. Særegent for cembaloen er at tonestyrken ikke kan endres ved anslaget på tangenten. Instrumentet ligner i formen på et flygel. Andre former med samme mekanikk er virginal (med rektangulær kasse) eller spinett (5-sidig, med klaviaturet og strengene på skrå).

## Etymologi
Ordet cembalo kommer fra latin cymbalum, "symbel", dvs metallbekkener som ble slått mot hverandre – i siste instans et gresk lånord. Den skingrende tonen som disse lokkene produserte i antikken, fikk en mer kontrollert form gjennom psalteriet som regnes som  cembaloens forløper.

Det alternative ordet *harpsikord* stammer fra fransk *harpechorde* eller italiensk *arpicordo*, sammensatt av latin "harpa" (harpe) og "chorda" (streng).

## Bruksområder
Instrumentet ble særlig brukt i renessansen og barokken. Mot slutten av 1700-tallet ble cembaloen nærmest utkonkurrert av det framvoksende pianoet, eller hammerklaveret. I løpet av de siste tiårene har cembaloen opplevd en renessanse blant musikere som framfører *tidlig musikk*, dvs fra før 1700. Mange musikkhøyskoler i tysktalende land, for eksempel Mozarteum i Salzburg, byr på spesialutdannelse i cembalospill.

En person som spiller cembalo kalles cembalist.

Store cembaloinstrumenter kan ha flere klaviaturer – også pedalklaviatur som på et orgel.

## Se også
* Spinett
* Virginal

## Referanser


## Eksterne lenker
*
Mantena

**Mantena AS** er et nordisk industrikonsern med erfaring fra norsk jernbaneindustri. 

Mantena er etablert med over 850 ansatte og verkstedtilgang i det norske og svenske markedet. De leverer tjenester til kunder i og utenfor Norden.

Selskapet er eid av Nærings- og fiskeridepartementet, og har hovedkontor i Oslo.

## Etymologi
Bakgrunnen for navnet Mantena er det engelske ordet *Maintenance.*

## Historie
Mantena var den tidligere verkstedenheten til Norges Statsbaner. 

Selskapet ble skilt ut som eget aksjeselskap i januar 2002, da med NSB (senere Vy) som eier frem til juli 2017. 

Fra juli 2017 til og med desember 2019 var selskapet eid av Samferdselsdepartementet. 

Fra januar 2020 er selskapet eid av Nærings- og fiskeridepartementet.

## Virksomhet
Mantena har fire avdelinger i Oslo: Grorud, Alnabru, Lodalen og Filipstad. Selskapet har også virksomhet i Drammen, Flåm, Narvik,Trondheim, Stavanger og Skien. 

Mantena vedlikeholder Öresundståg gjennom datterselskapet Mantena Sverige AB.

## Referanser


## Eksterne lenker

*
Sestriere

**Sestriere** er en kommune med ca. 850 innbyggere i storbyområdet Torino i det nordlige Italia. Byen har  innbyggere (2023). Sestriere grenser til kommunene Cesana Torinese, Oulx, Pragelato, Sauze d’Oulx, Sauze di Cesana.

## Geografi
Tettstedet Sestriere befinner seg øverst i Val Chisone ca. 100 km fra provinshovedstaden Torino, og 17 km fra grensen til Frankrike. Tettstedet ligger 2035 moh. Stedet domineres i nordvest av fjellet Fraitève (2701 moh), i sydøst av fjellene Sises (2658 moh) og Punta Rognosa (3280 moh).

## Utvikling
I 1930-årene fikk Fiat-grunnleggeren Giovanni Agnelli bygd to hoteller og to taubaner. Senere fulgte nok et hotell, en hoppbakke og de første stolheisene, så vel som Europas høyest beliggende 18-hulls golfbane. Anleggene ble en del skadet under annen verdenskrig, men ble istandsatt igjen etter krigen.

## Sport
Sammen med nabokommunene Claviere, Sauze d'Oulx og Cesana Torinese har Sestriere utviklet skisportsområdet *Via Lattea*. De mest kjente løypene som benyttes i konkurranseøyemed heter  *Banchetta*, *Fraitève* og *Sises*. Sestriere har i alt 146 nedfarter og 92 heiser av forskjellig slag. Sammenlagt har utforløypene en lengde på 400 kilometer, hvorav 80&nbsp;km betjenes med utstyr for kunstig snø.

Sestrieres vintersportsanlegg var under de olympiske vinterleker 2006 i bruk for de alpine grener. VM i alpint i 1997 ble arrangert samme sted. Verdenscupen i alpint er innom Sestriere årlig. Om sommeren har stedet hatt målgang for etapper i Giro d'Italia og Tour de France.

* EM i fjelløp 1998
* Junior-VM i alpint 1983
* Paralympiske vinterleker 2006
* Vinteruniversiaden 1966
* VM i alpint 1997

## Referanser


## Eksterne lenker
*